Nóg 'n plaasmoord in die Vrystaat | Maroela Media
Kapt. Phumelelo Dhlamini, woordvoerder van die polisie, het gesê Johannes Petrus du Randt (67) is omstreeks 20:30 op die plaas Elim buite Ladybrand vermoor.
Volgens Dhlamini was Du Randt se bejaarde ma ook in die huis. Sy is fisiek ongedeerd. Du Randt se moordenaars het wit jasse en wit stewels aangehad. Hulle het met 'n haelgeweer gevlug en niemand is nog tot dusver in hegtenis geneem nie.
Du Randt is glo met verskeie skerp voorwerpe doodgesteek. Enigiemand met inligting word versoek om die Ladybrand-polisiestasie te kontak by 051 923 4000/4001/4002 of Crime Stop by 08600 10111.
Maroela Media het vroeër berig 'n boer en sy huishulp is Donderdag omstreeks 12:00 koelbloedig vermoor op 'n plaas in die Wepener-distrik. 'n Boer van 'n naburige plaas het op die gru-toneel afgekom en die polisie ontbied.
Die 49-jarige boer se liggaam in 'n plas bloed in die plaashuis se sitkamer gevind. Sy bene was vasgebind. Die huishulp (55) se liggaam is op die grond in een van die slaapkamers gevind. Haar bene is ook vasgebind en haar mond en oë is met lappe bedek.
Die boer is intussen geïdentifiseer as Pieter van der Berg.
Ai tog kan die gemors nie maar verdamp nie….
Of uitgevoer word nie!!!!!!!
Wit jasse en wit stewels soos by die slagpale…
kapt phumelelo dlamini jy het vergeet om te sê wat julle gaan doen om die moordenaars op te spoor en wat julle gaan doen om plaasmoorde te stop.
MM baie dankie vir die inligting wat julle aan ons voorsien oor die plaasaanvalle, moorde ens. Ons kan nie veel meer kommentaar oor die moorde op ons mense lewer nie want wat ons wil sê is alreeds in die verlede gesê tans neem ons maar net kennis van die tragiese gebeure. Nogmaals baie dankie en moet ons nie in die steek laat deur middel van julle beriggewing nie, om kommentaar te lewer dien darem ook as 'n uitlaatklep vir 'n persoon se gemoedstoestand.